ধানমণ্ডির বাড়িতে মিলল কোটি টাকার জাল নোট
রাজধানীর ধানমণ্ডি এলাকায় একটি বাড়িতে অভিযান চালিয়ে কোটি টাকারও বেশি মূল্যের জাল নোট উদ্ধার করেছে র্যা পিড অ্যাকশন ব্যাটালিয়ন (র‌্যাব)।







এ সময় জাল নোট তৈরির বিভিন্ন সামগ্রী জব্দ করা হয়। বাড়িটিকে জাল নোট তৈরির কারখানা হিসেবে বিবেচনা করছে আইনশৃঙ্খলা বাহিনী। এ ঘটনায় দুজনকে আটক করা হয়েছে।




শুক্রবার সকালে পশ্চিম ধানমণ্ডির ১-ই/১০ নম্বর বাড়ির তৃতীয় তলায় এ অভিযান চালায় র্যা ব। 
অভিযানের সত্যতা নিশ্চিত করেন র্যা ব ১০-এর উপঅধিনায়ক মেজর মো. শাহরিয়ার। তিনি বলেন, বাড়িটির তৃতীয় তলায় জাল নোট তৈরির কারখানা গড়ে তোলা হয়েছিল। খবর পেয়ে আজ সকালে সেখানে অভিযান চালানো হয়।
র‌্যাবের লিগ্যাল অ্যান্ড মিডিয়া উইংয়ের সিনিয়র সহকারী পরিচালক এএসপি মিজানুর রহমান জানান, জাল টাকা তৈরির কারখানায় র্যা বের অভিযান চলছে। অভিযান শেষে ঘটনাস্থলে সংবাদ সম্মেলন করে বিস্তারিত জানানো হবে।

রাজধানীর ধানমণ্ডি এলাকায় একটি বাড়িতে অভিযান চালিয়ে কোটি টাকারও বেশি মূল্যের জাল নোট উদ্ধার করেছে র্যা পিড অ্যাকশন ব্যাটালিয়ন (র‌্যাব)।